CELEX: E2021C0271
Language: fi
Date: 2021-12-03 00:00:00
Title: EFTAn valvontaviranomaisen delegoitu päätös N:o 271/21/KOL, annettu 3 päivänä joulukuuta 2021, Islannissa ja Norjassa toteutettavan monivuotisen valvontaohjelman vahvistamisesta vuosiksi 2022–2026 elintarvike- ja eläinlääkintäalaa koskevan ETA-lainsäädännön soveltamisen todentamista varten [2022/293]

24.2.2022   
            
            
               FI
            
            
               Euroopan unionin virallinen lehti
            
            
               L 43/87
            
         
      EFTAN VALVONTAVIRANOMAISEN DELEGOITU PÄÄTÖS N:o 271/21/KOL,
      annettu 3 päivänä joulukuuta 2021,
      Islannissa ja Norjassa toteutettavan monivuotisen valvontaohjelman vahvistamisesta vuosiksi 2022–2026 elintarvike- ja eläinlääkintäalaa koskevan ETA-lainsäädännön soveltamisen todentamista varten [2022/293]
      EFTAN VALVONTAVIRANOMAINEN, joka
      ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen ja erityisesti sen pöytäkirjan 1,
      ottaa huomioon ETA-sopimuksen liitteessä I olevan I luvun 1.1 osan 11b kohdassa ja lI luvun 31q kohdassa sekä liitteessä II olevan XII luvun 164 kohdassa tarkoitetun säädöksen eli virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1), jäljempänä ’asetus (EU) 2017/625’, ja erityisesti sen 118 artiklan 1 kohdan,
      sellaisena kuin se on muutettuna ja mukautettuna ETA-sopimukseen sopimuksen pöytäkirjalla 1 ja sopimuksen liitteissä I ja II tarkoitetuilla alakohtaisilla mukautuksilla,
      sekä katsoo seuraavaa:
      Elintarvike- ja eläinlääkintäalaa koskevan ETA-lainsäädännön täytäntöönpanon valvonta kuuluu ETA-valtioille, joiden toimivaltaiset viranomaiset virallista valvontaa järjestämällä seuraavat ja todentavat, että asiaankuuluvia ETA-lainsäädännön vaatimuksia noudatetaan tosiasiallisesti ja että ne pannaan täytäntöön.
      Asetuksen (EU) 2017/625 116 artiklassa edellytetään, että EFTAn valvontaviranomaisen, jäljempänä ’viranomainen’, asiantuntijat suorittavat Islannissa ja Norjassa valvontaa ja auditointeja ETA-lainsäädännön soveltamisen todentamiseksi. Viranomaisen on suoritettava elintarvikkeita ja rehuja, eläinten terveyttä ja hyvinvointia, eläimistä saatavia sivutuotteita ja niistä johdettuja tuotteita, kasvinsuojeluaineita, luonnonmukaista tuotantoa sekä kansallisten valvontajärjestelmien ja niitä toteuttavien toimivaltaisten viranomaisten toimintaa koskevaa valvontaa.
      Asetuksen (EU) 2017/625 118 artiklan 1 kohdasta seuraa, että viranomaisen on vahvistettava valvontaohjelma asiantuntijoidensa Islannissa ja Norjassa suorittamaa, asetuksen 116 artiklan 1 kohdassa tarkoitettua valvontaa varten.
      Monivuotinen valvontaohjelma vahvistetaan eräitä painopistealoja varten vuosiksi 2022–2026. Painopistealojen määrittämisessä käytettyjä kriteereitä ovat muun muassa havaitut riskit ja esiin nousevat aiheet (esimerkiksi eläintaudit tai elintarvike- tai rehukriisit), alan merkitys Islannissa ja Norjassa, Islannin ja Norjan aiempi suoriutuminen kyseisellä alalla ja asiaankuuluvista lähteistä saadut tiedot, mukaan lukien Euroopan komission valvontaohjelmassaan (2) vahvistamat painopisteet,
      ON HYVÄKSYNYT TÄMÄN PÄÄTÖKSEN:
      
                  1.
               
               
                  Tämän päätöksen liitteessä vahvistetaan asetuksen (EU) 2017/625 116 artiklan 1 kohdan mukaisesti vuosia 2022–2026 koskeva monivuotinen valvontaohjelma viranomaisen asiantuntijoiden Islannissa ja Norjassa suorittamaa valvontaa varten.
               
            
                  2.
               
               
                  Tämä päätös on osoitettu Islannille ja Norjalle.
               
            
                  3.
               
               
                  Tämä päätös tulee voimaan sen allekirjoittamispäivänä.
               
            
                  4.
               
               
                  Tämä päätös on todistusvoimainen englannin kielellä.
               
            
         Tehty Brysselissä 3 päivänä joulukuuta 2021.
         EFTAn valvontaviranomaisen puolesta, delegointipäätöksellä N:o 130/20/KOL,
         
            Högni S. KRISTJÁNSSON
            
               Asiasta vastaava kollegion jäsen
            
         
         
            
               Melpo-Menie JOSÉPHIDÈS
            
            
               Allekirjoittaja oikeus- ja hallintoasioista
            
            
               vastaavan johtajan ominaisuudessa
            
         
      
      
         (1)  Sisällytetty ETA-sopimukseen 27 päivänä syyskuuta 2019 annetulla ETA:n sekakomitean päätöksellä N:o 210/2019.
      
         (2)  Komission täytäntöönpanopäätös (EU) 2020/1550, annettu 23 päivänä lokakuuta 2020, monivuotisen valvontaohjelman vahvistamisesta vuosiksi 2021–2025 komission asiantuntijoiden jäsenvaltioissa elintarvikeketjua koskevan unionin lainsäädännön soveltamisen todentamiseksi suorittamaa valvontaa varten (EUVL L 354, 26.10.2020, s. 9).
   
   
      
         LIITE
         Tässä liitteessä vahvistetaan vuosia 2022–2026 koskeva monivuotinen valvontaohjelma, joka viranomaisen asiantuntijoiden on toteutettava Islannissa ja Norjassa asetuksen (EU) 2017/625 soveltamisalaan kuuluvilla aloilla.
         Monivuotinen valvontaohjelma kattaa asetuksen (EU) 2017/625 1 artiklan 2 kohdassa tarkoitetut alat sekä muita mainitussa asetuksessa säädettyjä aloja, kuten petokset ja tuontitarkastukset.
         Viranomainen on määrittänyt tietyt painopistealat, jotka liittyvät elintarvikkeisiin ja rehuihin, eläinten terveyteen ja hyvinvointiin, eläimistä saataviin sivutuotteisiin ja niistä johdettuihin tuotteisiin, luonnonmukaiseen tuotantoon, petoksiin ja tuontitarkastuksiin sekä kansallisten valvontajärjestelmien ja toimivaltaisten viranomaisten toimintaan.
         Viranomaisen valvonnan on tarkoitus kattaa määritetyt painopistealat Islannissa ja Norjassa. Yksittäisiin tarkastuksiin liittyvät erityiskysymykset on mukautettava kummankin valtion tilanteeseen, ja Islannin osalta tarkastuksia koskevat eläinten terveydestä ja hyvinvoinnista annettuun lainsäädäntöön sovellettavat poikkeukset.
         Viranomaisen asiantuntijat suorittavat valvontaa, mukaan lukien paikalla tehtävää todentamista, auditointeja ja asiakirjoihin perustuvaa analysointia, asetuksen (EU) 2017/625 116 artiklan mukaisesti.
         Viranomaisen suorittaman valvonnan on tarkoitus kattaa suurelta osin viranomaisen määrittämät painopistealat, joilla on tarkastettava virallisten valvontajärjestelmien ja täytäntöönpanotoimien taso ja tehokkuus.
         Liitteessä olevassa A osassa luetellaan asiaankuuluvat valvonnan alat sekä viranomaisen valvonnan tavoitteet vuosina 2022–2026. Liitteessä olevassa B osassa esitetään kullakin valvonnan alalla määritetyt painopistealat.
         
            A osa – Valvonnan alat ja viranomaisen valvonnan tavoitteet
         
         1)   Elintarvikkeet ja elintarviketurvallisuus
         
         Todennetaan eläinperäisten elintarvikkeiden ja muiden kuin eläinperäisten elintarvikkeiden tuotantoa ja markkinoille saattamista (kattaa myös jäljitettävyyden ja merkinnät, mikrobiologisen turvallisuuden ja elintarvikevälitteiset zoonoosit), jäämiä ja vierasaineita, elintarviketietojen antamista kuluttajille, ravitsemus- ja terveysväitteiden käyttöä sekä elintarvikkeen kanssa kosketukseen joutuvia materiaaleja ja tarvikkeita koskevan, elintarvikkeisiin ja elintarviketurvallisuuteen sovellettavan ETA-lainsäädännön noudattaminen ja asiaa koskevan virallisen valvonnan toteuttaminen.
         2)   Rehu ja rehuturvallisuus
         
         Todennetaan rehuturvallisuutta (mukaan lukien rehuhygienia, tuotantolaitosten hyväksyminen ja rekisteröinti, vierasaineet, jäljitettävyys ja rehujen merkinnät), lääkkeitä sisältäviä rehuja ja rehujen kaupan pitämistä ja käyttöä koskevan ETA-lainsäädännön noudattaminen ja asiaa koskevan virallisen valvonnan toteuttaminen.
         3)   Eläimistä saatavat sivutuotteet ja niistä johdetut tuotteet
         
         Todennetaan eläimistä saatavia sivutuotteita ja niistä johdettuja tuotteita koskevan ETA-lainsäädännön noudattaminen ja asiaa koskevan virallisen valvonnan toteuttaminen.
         4)   Eläinten terveys
         
         Todennetaan eläinten terveyttä ja erityisesti eläinten terveydenhuoltoa, taudista vapaan aseman saavuttamiseen ja säilyttämiseen tähtääviä ohjelmia, tärkeimpien aktiivisten eläintautien torjuntaa ja valmiutta selviytyä useista eläinkulkutautien taudinpurkauksista koskevan ETA-lainsäädännön noudattaminen ja asiaa koskevan virallisen valvonnan toteuttaminen.
         5)   Eläinten hyvinvointi
         
         Todennetaan tuotantoeläinten hyvinvointia tilalla ja kuljetuksen ja teurastuksen aikana sekä eläinten joukko- ja hätälopetusta koskevan ETA-lainsäädännön noudattaminen ja asiaa koskevan virallisen valvonnan toteuttaminen.
         6)   Luonnonmukainen tuotanto
         
         Todennetaan luonnonmukaisten tuotteiden tuotantoa ja merkintöjä koskevan ETA-lainsäädännön noudattaminen ja asiaa koskevan virallisen valvonnan toteuttaminen.
         7)   Tavaroiden ja eläinten saapuminen kolmansista maista Euroopan talousalueelle
         
         Todennetaan Islantiin ja Norjaan kolmansista maista tulevien eläinten ja tavaroiden virallista valvontaa koskevan ETA-lainsäädännön noudattaminen, mukaan lukien rajatarkastusasemia koskevien vaatimusten sekä kyseisiin eläimiin ja tavaroihin sovellettavien ETA-lainsäädännön yleisten ja erityisten vaatimusten täyttyminen. Kiinnitetään erityistä huomiota asetuksessa (EU) 2017/625 ja siihen liittyvissä delegoiduissa ja täytäntöönpanosäädöksissä vahvistettuihin sääntöihin.
         8)   Yleiset ja horisontaaliset näkökohdat
         
         Todennetaan petollisten tai vilpillisten käytäntöjen tunnistamista ja seurantaa asetuksen (EU) 2017/625 soveltamisalaan kuuluvilla aloilla koskevan ETA-lainsäädännön noudattaminen ja asiaa koskevan virallisen valvonnan toteuttaminen. Todennetaan, että Islanti ja Norja toteuttavat asianmukaiset jatkotoimenpiteet korjatakseen viranomaisen valvonnan yhteydessä havaitut erityiset tai systeemiset puutteet. Todennetaan käytössä olevat järjestelyt virallisen valvonnan tehokkuuden todentamiseksi.
         
            B OSA – Painopistealat
         
         
                      
                  
                  
                     
                        Painopisteala
                     
                  
                  
                     
                        2022–2026
                     
                  
               
                     
                        Elintarvikkeet ja elintarviketurvallisuus
                     
                  
                  
                     Eläinperäiset elintarvikkeet
                  
                  
                     Nisäkkäiden ja lintujen lihan ja niistä saatavien tuotteiden, maidon ja siitä saatavien tuotteiden, kalastustuotteiden ja elävien simpukoiden tuotantohygienian turvallisuus
                  
               
                     Muut kuin eläinperäiset elintarvikkeet
                  
                  
                     Hedelmien, vihannesten, yrttien, mausteiden ja itujen turvallisuus, vierasaineet mukaan luettuina
                  
                  
                      
                  
               
                     Jäämät ja vierasaineet
                  
                  
                     Eläinlääkkeiden, torjunta-aineiden ja ympäristön epäpuhtauksien jäämät
                  
               
                     Elintarviketietojen antaminen kuluttajille ja ravitsemus- ja terveysväitteiden käyttö
                  
                  
                     Elintarviketietojen antaminen kuluttajille ja ravitsemus- ja terveysväitteiden käyttö
                  
                  
                      
                  
               
                     Elintarvikkeen kanssa kosketukseen joutuvat materiaalit ja tarvikkeet
                  
                  
                      
                  
                  
                     Elintarvikkeen kanssa suoraan tai välillisesti kosketukseen joutuvat materiaalit ja tarvikkeet
                  
               
                     
                        Rehu ja rehuturvallisuus
                     
                  
                  
                     Yleinen rehuturvallisuus
                  
                  
                     Rehuturvallisuus kaikissa vaiheissa, mukaan lukien alkutuotanto, tuotantolaitosten hyväksyminen ja rekisteröinti, rehuhygienia, jäljitettävyys, merkinnät ja vierasaineet
                  
               
                     Lääkkeitä sisältävät rehut
                  
                  
                      
                  
                  
                     Lääkkeitä sisältävien rehujen tuotanto, jakelu ja käyttö
                  
               
                     Rehujen kaupan pitäminen ja käyttö
                  
                  
                      
                  
                  
                     Rehujen markkinoille saattaminen ja käyttö, mukaan lukien merkinnät ja käyttäjille tiedottaminen, pakkaaminen ja esillepano
                  
               
                     
                        Eläimistä saatavat sivutuotteet
                     
                  
                  
                     Eläimistä saatavat sivutuotteet ja niistä johdetut tuotteet
                  
                  
                     Eläimistä saatavat sivutuotteet ja niistä johdetut tuotteet
                  
               
                     
                        Eläinten terveys
                     
                  
                  
                     Vesieläinten terveys
                  
                  
                     Eläinten terveydenhuolto, mukaan lukien ohjelmat, joiden tavoitteena on saada ja säilyttää taudista vapaa asema, sekä aktiiviset eläinkulkutaudit (esim. lintuinfluenssa)
                  
               
                     Maaeläinten terveys
                  
               
                     Varautumis- ja ehkäisytoimet
                  
                  
                     Valmiussuunnittelu
                  
               
                     
                        Eläinten hyvinvointi
                     
                  
                  
                     Maatilalla
                  
                  
                     Siat, munivat kanat, broilerit, pienmärehtijät ja nautaeläimet
                  
               
                     Kuljetus
                  
               
                     Teurastuksen yhteydessä
                  
                  
                      
                  
                  
                     Teurastus, hätälopetus ja joukkolopetus
                  
               
                     
                        Luonnonmukainen tuotanto
                     
                  
                  
                     Luonnonmukainen tuotanto
                  
                  
                     Luonnonmukainen tuotanto
                  
               
                     
                        Tavaroiden ja eläinten saapuminen kolmansista maista Euroopan talousalueelle
                     
                  
                  
                     Rajatarkastusasemien vaatimustenmukaisuus
                  
                  
                     Uudelleen nimettyjen ja uusien rajatarkastusasemien ja tarkastuskeskusten vaatimustenmukaisuus
                  
               
                     Eläinten ja tavaroiden virallinen valvonta
                  
                  
                     Kolmansista maista tulevien elävien eläinten, muiden kuin eläinperäisten tuotteiden ja eläinperäisten tuotteiden virallinen valvonta
                  
               
                     
                        Yleiset ja horisontaaliset näkökohdat
                     
                  
                  
                     Tarkastuksissa annettujen suositusten jatkotoimet
                  
                  
                     Alakohtaisten suositusten jatkotoimet ja yleinen tarkastelu
                  
               
                     Petokset
                  
                  
                     Käytössä olevat järjestelyt petollisten tai vilpillisten käytäntöjen torjumiseksi
                  
               
                     Virallisen valvonnan tehokkuuden todentaminen
                  
                  
                     Käytössä olevat järjestelyt virallisen valvonnan tehokuuden todentamiseksi